Алмас Жәсенұлы Садықов

**Алмас Жәсенұлы Садықов** (20 қазан 1954, Гурьев) – заң ғылымдарының кандидаты, академиялық профессор. Кеден қызметінің полковнигі. Ақын.

## Өмірбаян
Алмас Жәсенұлы Садықов 20 қазан 1954 жылы Гурьев қаласында дүниеге келді. Руы Есентемір бөлімі Әжімбет Кіші жүз.

Гурьев қаласындағы Ы.Алтынсарин қазақ орта мектебін (1962-1972), Гурьев педагогика институтын, физика-математика факультетін, физика орыс бөлімін (1976-1980), Мәскеу қаласындағы Н. М. Шверник атындағы ВЦСПС кәсіподақ қозғалысының жоғары мектебінің, экономика факультетін еңбек-экономисі мамандығы бойынша (1984-1989), Тараз қаласындағы Жамбыл гуманитарлық-техникалық университетінің заңгер мамандығы бойынша (2008-2010) бітірген.

1973-1975. Совет Армиясының қатарында Минск қаласы, Бел.ССР.

1980-1987. Гурьев педагогика институты студенттер кәсіподағының төрағасы.

1987-1988. Теңіз мұнай-құрылыс компаниясы кәсіподағының төрағасы.

1989-1994. "Вторресурсы" мекемесінде техникалық директор, Автобус паркі жол қозғалысы қауіпсіздігі бөлімінің бастығы, "АСПЭК" компаниясында бас маман.

1994-2005. Атырау кеден басқармасы Аға маман, бөлім бастығы.

2005-2008. Кедендік бақылау комитетінің Атырау қаласындағы Оқу-әдістемелік орталығының бастығы.

2008-2010. Қызылорда облысы бойынша кедендік бақылау департаментінің бастығы.

2010 жылы Қазақ ұлттық университетінің диссертациялық кеңесінде заң ғылымдарының кандидаты дәрежесін қорғады . Диссертация тақырыбы "Сезіктіге, айыпталушыға және сотталушыға білікті заң көмегін көрсетуі". Осы монографияны заң ғылымдарының докторы Е.О.Алаухановтың жетекшілігімен және А.Садықовпен бірлесіп жазылған оқулық Қазақстанның жоғарғы оқу орындарында, Ресей, Беларусь университеттерінің кітапханаларында, студенттер мен оқытушылардың  оқу құралы ретінде қолданылуда.

2010-2011. Кедендік бақылау комитетінің Астана қаласындағы Оқу-әдістемелік орталығының бастығы.

2011-2013. "Байқоңыр" кеденінің бастығы.

2013-2017. Кедендік бақылау комитетінің Атырау қаласындағы Оқу-әдістемелік орталығының бастығы

2014 жылы Атырау инженерлік-гуманитарлық институтының академиялық профессоры атағы берілді.

2017-2018. Атырау инженерлік-гуманитарлық институтының "Кеден ісін оқыту инновациялық орталығының" директоры.

2018-2020. Атырау инженерлік-гуманитарлық институтының экономика, қаржы және кеден ісі кафедрасының меңгерушісі.

## Отбасы
Әкесі - Садықов Жәсен (1909-1962), 1932 жылдан СОКП-мүшесі. 1931ж. Рабфак-ты Орал қаласынан бітірген. Ұлы Отан соғысына қатысқан. "Қызыл жұлдыз" ордені, "Ерлігі үшін" медалі, Сталинннің сегіз алғыс хатын  алған. 2011 жылы Атырау қаласындағы «Семипалатинск» көшесіне Садықов Жәсеннің аты берілді. Анасы - Нәсіп Ыбырашқызы (1919-1994), руы Беріш Есенғұл Кейкісі. Дүниеге алты бала әкелді. Арабша сауатты болды.

Зайыбы - Садықова Роза Мақуқызы 1955 жылы туған. Балалары: Садықов Асылхан Алмасұлы, Садықов Абзалхан Алмасұлы, Садықов Әділхан Алмасұлы, Садықова Алаухат Алмасқызы, Алмас Нұрсәт Алмасұлы.

## Марапаттары
Кедендік бақылау агенттігінің бірнеше Құрмет грамоталары мен алғыс хаттары, және кеденнің медальдары: "Кеден ісінің үздігі" 1-2-3 дәрежелері, Кеденге 10-15-20-25 жыл.

Атырау облыстық маслихатының Құрмет грамотасы.

Мемлекеттік қызмет агенттігінің алғыс хаты.

Қызылорда облысы әкімінің алғыс хаты.

"Байқоңыр" ғарыш айлағындағы арнаулы президент өкілінің алғыс хаты.

Ресей Федералдық космос агенттігінің "Халықаралық космонавтиканы дамытуға үлес қосқаны үшін" төс белгісі.

"Отаным - Қазақстан кең байтағым!" деген поэмасы Халықаралық "Шығыс шынары" жыр мүшайрасында жүлделі үшінші орын алды.

## Жарияланымдар
Үш өлеңдер жинағы бар "Бегайдар", "Тулайды сезім сағынып", "Арғымақ алмас асулар".

Алмас Жәсенұлы Садықов. "Бегайдар" өлеңдер жинағы. Алматы, "Өлке" баспасы, 2001. ISBN 5-7667-9556-7

Алмас Жәсенұлы Садықов. "Тулайды сезім сағынып…" екінші жыр жинағы. Алматы, "Дәуір" баспасы, 2008. ISBN 978-601-7038-21-2
 
Алмас Жәсенұлы Садықов. "Арғымақ алмас асулар" үшінші өлеңдер кітабы. Алматы, "Арыс" баспасы, 2014. ISBN 978-601-291-241-8

Е.О.Алауханов, А.Ж.Садыков. "Сезіктіге, айыпталушыға және сотталушыға білікті заң көмегін көрсетуі". Алматы, "Дулат" баспасы, 2009

Екі аудиодискі шығарған.
* А.Садықов. "Рухтан - жас ерендер нақылымнан!"
* А.Садықов, Қ.Түсекенов. "Ән-ғұмыр, сәнді тірлік, мәнді достық!"

А.Садықов сөзін, М.Ғаббасов әнін жазған "Кеденшілер әні" Республикалық кеденшілер конкурсында лауреат атанып, Атырау кеденшілерінің гимніне айналды.

## Әдебиет
* Фемида №10, 2008. "Совершившие преступления в области предпринимательской деятельности."
* Алтын Аймақ №9, 11 желтоқсан 2013. "Белестер биігінде."
* Қазақия №41, 15 қазан 2014. "Азамат. Ақын. Қайраткер."
* Жүздесу, 15.10.2014. "Махамбет мінез - марқасқа!"
* Жүздесу №44, 2 қараша 2017. "Тәнірдің тандайынан төгілгендей..."
* Мерейлі мекен №36-37, 2020. "О, Нарын құм, бабам жатқан мекенеім, тірі жүрсем сені жырлап өтемін" 

## Спортпен шұғылдану
* 1972. Гурьев қаласының баскетболдан өткен жастар біріншілігінің чемпионы және үздік шабуылшысы.
* 1979. Еркін күрестен Гурьев облыс чемпионы.
* 1980. Қазақша күрестен Гурьев облыстың абсолютті чемпионы. 
* СССР спорт шеберлігіне кандидат.

## Дереккөздер

Санат:Заң ғылымдарының кандидаттары
Санат:Атырау мемлекеттік университеті түлектері
Санат:Ақындар
Санат:Тараз мемлекеттік университеті түлектері